CELEX: 31985R1103
Language: el
Date: 1985-04-29 00:00:00
Title: Κανονισμός (ΕΟΚ) αριθ. 1103/85 της Επιτροπής της 29ης Απριλίου 1985 περί επαναφοράς της εισπράξεως τελωνειακών δασμών για τη βουτανόλη και τα ισομερή αυτής, άλλα εκτός της κανονικής βουτυλικής αλκοόλης, της διακρίσεως 29.04 Α ΙΙΙ ex β) του Κοινού Δασμολογίου, καταγωγής Ρουμανίας, δικαιούχου των προβλεπόμενων στον κανονισμό (ΕΟΚ) αριθ. 3562/84 του Συμβουλίου δασμολογικών προτιμήσεων

Avis juridique important

|

31985R1103

Κανονισμός (ΕΟΚ) αριθ. 1103/85 της Επιτροπής της 29ης Απριλίου 1985 περί επαναφοράς της εισπράξεως τελωνειακών δασμών για τη βουτανόλη και τα ισομερή αυτής, άλλα εκτός της κανονικής βουτυλικής αλκοόλης, της διακρίσεως 29.04 Α ΙΙΙ ex β) του Κοινού Δασμολογίου, καταγωγής Ρουμανίας, δικαιούχου των προβλεπόμενων στον κανονισμό (ΕΟΚ) αριθ. 3562/84 του Συμβουλίου δασμολογικών προτιμήσεων  

Επίσημη Εφημερίδα αριθ. L 117 της 30/04/1985 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 1103/85 ΤΗΣ ΕΠΙΤΡΟΠΗΣ  της 29ης Απριλίου 1985  περί επαναφοράς της εισπράξεως τελωνειακών δασμών για τη βουτανόλη και τα ισομερή αυτής, άλλα εκτός της κανονικής βουτυλικής αλκοόλης, της διακρίσεως 29.04 Α ΙΙΙ ex β) του Κοινού Δασμολογίου, καταγωγής Ρουμανίας, δικαιούχου των προβλεπόμενων στον κανονισμό (ΕΟΚ) αριθ. 3562/84 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3562/84 του Συμβουλίου της 18ης Δεκεμβρίου 1984 περί εφαρμογής των γενικευμένων δασμολογικών προτιμήσεων κατά το έτος 1985 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 13,  Εκτιμώντας:  ότι, δυνάμει του άρθρου 1 του εν λόγω κανονισμού, τα προϊόντα του παραρτήματος ΙΙ, καταγωγής χωρών και εδαφών που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 12·  ότι, σύμφωνα με το εν λόγω άρθρο 12, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 165 % του υψηλότερου μέγιστου ποσού που ίσχυσε κατά το έτος 1980·  ότι για τη βουτανόλη και τα ισομερή αυτής, άλλα εκτός της κανονικής βουτυλικής αλκοόλης, της διακρίσεως 29.04 Α ΙΙΙ ex β) του Κοινού Δασμολογίου, η βάση αναφοράς διαμορφώνεται σε ύψος 452 000 ECU· ότι, κατά την ημερομηνία 25 Απριλίου 1985, οι εισαγωγές των προϊόντων αυτών στην Κοινότητα, καταγωγής Ρουμανίας, ανέρχονται δια καταλογισμού στο ύψος της εν λόγω βάσεως αναφοράς·  ότι η ανταλλαγή πληροφοριών στην οποία προέβη η Επιτροπή απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μία περιοχή της Κοινότητας· ότι κρίνεται, ως εκ τούτου, σκόπιμη η επαναφορά των τελωνειακών δασμών για τα εν λόγω προϊόντα έναντι της Ρουμανίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 3 Μαΐου 1985, η ανασταλείσα, δυνάμει του κανονισμού (ΕΟΚ) αριθ. 3562/83 του Συμβουλίου, είσπραξη τελωνειακών δασμών επαναφέρεται κατά την εισαγωγή στην Κοινότητα των παρακάτω προϊόντων, καταγωγής Ρουμανίας:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 29.04 Α ΙΙΙ ex β)  (Κώδικας ΝΙΜΕΧΕ  29.04-18)  // Βουτανόλη και τα ισομερή αυτής, άλλα εκτός της κανονικής βουτυλικής αλκοόλης  //   //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Απριλίου 1985.  Για την Επιτροπή  COCKFIELD  Αντιπρόεδρος  (1) ΕΕ αριθ. L 338 της 27. 12. 1984, σ. 1.